Le Survenant

Le Survenant (laŭvorte: La Fremdulo) publikigite en 1945 en Kanado de Germaine Guèvremont, konsideratas majstroverko de la franclingva kanada romanaro. La verkistino por ĝi verkis eĉ daŭrigon kun la titolo Marie-Didace (1947)informoj ĉe Café des savoirs libres.

Ĉi romano naskis unue radiodramon, poste  televidseriojn, inter la jaroj 1954 kaj 1960"Bilan du siècle - Première présentation du téléroman «Le Survenant»" - ĉe: bilan.usherbrooke.ca, sed ankaŭ filmon de Érik Canuel en la jaro 2005-a"Survenant, Le – Film de Érik Canuel" - ĉe: filmsquebec.com""Le Survenant" - ĉe: elephantcinema.quebec}. En 1950, Le Survenant ĝi estis tradukita en la anglan lingvon fare de Eric Sutton kaj ĝuis simultanan publikiĝon Londone, Novjorke kaj Toronte. Sed ĉi eldonoj  (The Monk's Reach en Britio; The Outlander en Usono) ampleksas en unusola volumo ambaŭ romanojn, do kaj Le Survenant kaj Marie-Didace.

Intrigo
Sainte-Anne-de-Sorel estas vilaĝo situanta proksime de Sorel (en Montereĝio). La Fremdulo petas sian manĝon kaj lokon por tranokti. En la sekvaj tagoj, sen iam malkaŝi sian nomon aŭ devenon, li helpas fari la farendaĵojn de la bieno kaj evidentiĝas bona laboristo. La maljuna Didace, la patro de la familio, ofertas restadon de la fremdulo kontraŭ laborado. Liaj filo Amable-Didace kaj lia bofilino Alphonsine malŝatas lian entrudon familien, precipe ĉar li superas ilin per forto kaj laboremo.

Vintro venas. Post multo vojaĝado kaj estante tre talenta rakontanto, iama surstratulo donas tiel fortan allogon al la loĝantoj de la vilaĝaĵo ke ĉiuj kuras al la Beauchemin-oj por aŭskulti liajn rakontojn. Estas senloĝantoj, fiksitaj en siaj tradicioj, kiuj tre malbone konas la grandan mondon. Angélina, najbarino kiu forpuŝis ĉiujn svatantojn el la najbarejo, enamiĝas al li, kaj la Fremdulo ŝajne respondas al ŝia amo.

Vintro pasas kaj la Fremdulo ŝajne volas resti ĉe la Chenal. La amikeco de la patro, kiu ŝatus havi filon kiel li, kaj la vera amo de la najbarino igas lin forgesi la malnoblaĵojn travivitajn en ĉi tiu fermita kaj resolute tradicia medio. Oni admiradas lian lertecon je laboro kritikante liajn bataleman karakteron kaj inklinon al alkoholo. Somero revenas. La heroo troviĝas ĉe la kruciĝo de la vojoj: ĉu resti ĉu foriri?  Konsciante ke li neniam povos vere iĝi parto de ĉi malgrandega mondo preferas ekmarŝon printempe. Komence de aŭtuno, t.e. jaron post la unua alveno, li revenas kiel li estis iam alveninta, sen eĉ adiaŭo por Angélina aŭ la patro Didace, kiuj ja fariĝis liaj aliancanoj.

Sed la Fremdulo ege ŝanĝos la vivojn de la ĉefroluloj: la patro Didace, vidviĝinta, enamiĝos al la vidvino Acayenne. Estante oldulo li decidos geedziĝi kun ŝi por fondi novan familion; lia filo Amable kaj  Alphonsine atendos sian unuan infanon; kaj Angélina estos liberiĝinta de la sufokanta ŝirmo de la Fremdulo.

 Personoj 

 Didace Beauchemin
 Mathilde (edzino de Didace)
 Amable Beauchemin (filo de Didace)
 Alphonsine (edzino de Amable Beauchemin)
 David Desmarais (najbaro de la Beauchemin-oj)
 Angélina (fraŭlino, filino de David)
 Le Survenant (La Fremdulo)
 Beau-Blanc (kolportisto de novaĵoj por la urbanoj)
 Le Curé (la katolika animzorganto)
 Pierre-Côme Provençal (amiko de Didace kaj urbestro de Chenal du Moine)
 Joinville Provençal (unu el la kvar filoj de Pierre-Côme Provençal)
 Acayenne (estonta edzino de Didace)
 Marie-Amanda

 Premioj kaj honoroj 

 1946: Prix Anathase-David"Germaine Guèvremont" - ĉe: Bibliothèque québécoise
 1946: Prix Sully-Oliver de Serres de l'Académie Française "Parution du roman Le Survenant de Germaine Guèvremont" - ĉe: CPCQ (Conseil du Patrimoine Culturel du Québec)
 1950: Prix du Gouverneur général du Canada (por la traduko anglen)"Le Survenant" - ĉe: L'Encyclopédie Canadienne
2006: nomo de strato en Kebekurbo rue du Survenant

 Literaturo  
Robert Major: "Le survenant et la figure d'Éros dans l'œuvre de Germaine Guèvremont" ĉe: Voix et images,‎ 1976, p. 195-208
Pierre Nepveu kaj François Ricard: " Le Survenant et Bonheur d’occasion: rencontre de deŭ mondes" - ĉe: Études françaises, vol. 33, 3,/1997
David Bélanger: "Le saumon à la mayonnaise. Un imaginaire de la dette dans Le Survenant de Germaine Guèvremont" - ĉe: Études françaises, vol. 59, 1,/2023, p. 101-119 
 Eksteraj ligiloj 
teksto ĉe Vikifontaro
resumo intriga
Laurentiana

 Notoj 

Kategorio:Literaturo de Kanado
kategorio:Franclingvaj romanoj
Kategorio:Aperis en 1945
Kategorio:Kebekio